ท่าอากาศยานนานาชาติกว่างโจวไป๋-ยฺหวิน

ท่าอากาศยานนานาชาติกว่างโจวไป๋-ยฺหวิน (Guangzhou Baiyun International Airport)  เป็นท่าอากาศยานหลักของนครกว่างโจว เมืองหลวงของมณฑลกวางตุ้งในประเทศจีน
ท่าอากาศยานแห่งนี้ตั้งอยู่ในอำเภอไป๋-ยฺหวินและอำเภอฮฺวาตูของนครกว่างโจว เปิดทำการเมื่อวันที่ 5 สิงหาคม 2004 เพื่อทดแทนท่าอากาศยานแห่งเก่าที่มีอายุกว่า 72 ปี ท่าอากาศยานแห่งใหม่นี้สร้างขึ้นด้วยงบประมาณกว่า 1.98 หมื่นล้านหยวน มีที่ตั้งห่างจากตัวเมืองกว่างโจวไปทางเหนือราว 27 กิโลเมตร และมีขนาดใหญ่กว่าท่าอากาศยานเดิมถึงเกือบห้าเท่า คำว่า "ไป๋-ยฺหวิน" (白云) นั้นเป็นชื่อของภูเขาที่อยู่ใกล้เคียงท่าอากาศยานแห่งเก่า (ไป๋-ยฺหวินชาน) มีความหมายว่า "เมฆขาว"
ก่อนหน้านี้ท่าอากาศยานแห่งใหม่นี้มีศักยภาพในการรองรับผู้โดยสารได้ 45 ล้านคนต่อปีจากการใช้งานอาคารรับส่งผู้โดยสารที่ 1 เพียงอาคารเดียว ในปี 2555 จึงได้เริ่มโครงการขยายท่าอากาศยานซึ่งรวมถึงอาคารผู้โดยสารหลังที่สองขนาด 658,000 ตารางเมตร และทางวี่งที่สาม แล้วเสร็จในปี 2562 ทำให้ท่าอากาศยานมีศักยภาพในการรองรับผู้โดยสารได้ 80 ล้านคน และปริมาณสินค้า 25 ล้านตันต่อปี
ในปี 2562 จากสถิติการใช้งาน ท่าอากาศยานนานาชาติกว่างโจวไป่-ยฺหวินเป็นท่าอากาศยานที่มีผู้โดยสารพลุกพล่านมากเป็นอันดับ 3 ของประเทศจีน และอันดับ 13 ของโลกโดยมีผู้โดยสาร 73.38 ล้านคน เครือข่ายเส้นทางบินท่าอากาศยานไป๋-ยฺหวินครอบคลุมจุดหมายปลายทางระหว่างประเทศกว่า 220 ปลายทางทั่วโลก รวมถึงระดับภูมิภาคเกือบ 90 ปลายทาง รองรับสายการบินจีนและต่างประเทศเกือบ 80 สายการบิน
== สายการบินและจุดหมายปลายทาง ==

== อาคารรับส่งผู้โดยสาร ==

=== อาคารรับส่งผู้โดยสารที่ 1 ===


อาคารผู้โดยสาร 1 มีสามองค์ประกอบคือ อาคารผู้โดยสารหลัก อาคารเทียบเครื่องบิน (ฝั่ง) A และ อาคารเทียบเครื่องบิน (ฝั่ง) B
เคาน์เตอร์เช็คอินและร้านค้าปลีกส่วนใหญ่จะอยู่ที่อาคารหลักและมีทางเดินเชื่อมสู่อาคารเทียบเครื่องบินทั้งสองข้าง ภายในอาคารเทียบเครื่องบิน A และ B มีการดำเนินงานแยกเป็นเอกเทศทั้งสองอาคาร คือ จุดตรวจรักษาความปลอดภัย ประตูขึ้นเครื่อง การตรวจคนเข้าเมือง ด่านศุลกากรและกักกัน การรับสัมภาระเดินทาง และสิ่งอำนวยความสะดวกที่เกี่ยวข้อง
==== การให้บริการของอาคารผู้โดยสาร 1 ====
ไฟล์:白云T1柜台.jpg|เคาน์เตอร์เช็คอินอาคารผู้โดยสารที่ 1
ไฟล์:Guangzhou Baiyun International Airport - Departure Lobby.jpg|โถงขาออกอาคารรับส่งผู้โดยสารที่ 1
ไฟล์:Guangzhou Baiyun International Airport Terminal 1 Counter E.jpg|เคาน์เตอร์เช็คอินอาคารผู้โดยสารที่ 1
ไฟล์:Electric transporting system of CAN.jpg|ภายในอาคารรับส่งผู้โดยสารที่ 1
ไฟล์:白云T1登机口.jpg|ประตูขึ้นเครื่องอาคารรับส่งผู้โดยสารที่ 1
ไฟล์:白云T1行李.jpg|จุดรับสัมภาระเดินทางอาคารรับส่งผู้โดยสารที่ 1
=== อาคารรับส่งผู้โดยสารที่ 2 ===




อาคารผู้โดยสาร 2 เปิดเมื่อวันที่ 26 เมษายน 2561 โดยมีพื้นที่กว่า 658,000 ตารางเมตร ทำให้เป็นหนึ่งในอาคารท่าอากาศยานที่ใหญ่ที่สุดในโลก เมื่อาคารผู้โดยสาร 2 ดำเนินการอย่างเป็นทางการปกติแล้วจะเป็นท่าอากาศยานหลักของ ไชนาเซาเทิร์นแอร์ไลน์ นอกจากนี้สายการบินส่วนใหญ่ในพันธมิตรทางการบิน SkyTeam จะเข้าใช้งานในอาคาร 2 ด้วยเช่นกัน
ไฟล์:Guangzhou Baiyun International Airport Terminal 2 Counter.jpg|เคาน์เตอร์เช็คอินอาคารผู้โดยสารที่ 2
ไฟล์:Guangzhou Baiyun International Airport Terminal 2 Self Cheek-in with baggage Counter.jpg|ระบบเช็คอินและส่งสัมภาระเดินทางด้วยตนเองอาคารรับส่งผู้โดยสารที่ 2
ไฟล์:白雲T2國内值機島.jpg|โถงขาออกอาคารรับส่งผู้โดยสารที่  2
ไฟล์:Guangzhou Baiyun International Airport Terminal 2 Boarding Gate.jpg|ประตูขึ้นเครื่องอาคารรับส่งผู้โดยสารที่  2
ไฟล์:Guangzhou Baiyun International Airport T2 Baggage Claim - in native language.jpg|จุดรับสัมภาระเดินทางอาคารรับส่งผู้โดยสารที่ 2
== อ้างอิง ==
==แหล่งข้อมูลอื่น==
Guangdong Airport Management Group 
Airport official website  
สิ่งก่อสร้างในกว่างโจว
สิ่งก่อสร้างตั้งแต่ พ.ศ. 2547
กว่างโจว